2024 nr

**Peremehetu ehitise väljaselgitamine (Loode tn 21)**

Mulgi vallas Karksi-Nuias Loode tn 21 (katastritunnus 48001:001:0468) maaüksusel asub pooleliolev ja lagunenud elamu. Hoone on kantud ehitisregistrisse, kuid omanik ja ehitamist kajastavad dokumendid puuduvad. Katastriüksuse suurus on 1196 m².

Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine" järgi selgitab ehitise peremehetuse välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.

Asjaõigusseaduse rakendamise seaduse § 13 lõige 2 sätestab, et peremehetu ehitise hõivamise õigus ja kohustus on kohalikul omavalitsusel ja riigil. Ehitise hõivamise eesmärk on korrastada omandisuhteid, et omanikuta asjale tekiks omanik.

Tulenevalt eeltoodust ja võttes aluseks asjaõigusseaduse rakendamise seaduse § 13 lõike 2 ja Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine" punktide 8 ja 9 alusel

**Mulgi Vallavolikogu o t s u s t a b:**

1. Algatada peremehetute ehitiste väljaselgitamine, eesmärgiga võtta arvele peremehetu ehitisena pooleliolev elamu asukohaga Loode tn 21 (katastritunnus 48001:001:0468), Karksi-Nuia, Mulgi vald, Viljandi maakond.
2. Vallavalitsusel:
	1. korraldada ehitise hindamine ja arvele võtmine;
	2. avaldada ametlikus väljaandes Ametlikud Teadanded ja ajalehes “Sakala” ning Mulgi valla kodulehel teadaanne vastuväidete esitamiseks hõivatava ehitise peremehetuse või selle kohaliku omavalitsuse poolt hõivamise, hoone asukoha ning viimase teadaoleva omaniku kohta kahe kuu jooksul.
3. Otsus jõustub teatavakstegemisest.
4. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest

Arvo Maling

Volikogu esimees